Parnidžio ragas
55°17′23″ š. pl. 21°0′2″ r. ilg.﻿ / ﻿55.28972°š. pl. 21.00056°r. ilg.﻿ / 55.28972; 21.00056 Parnidžio ragas Parnidžio ragas – pusiasalis Lietuvoje, Kuršių nerijos rytiniame krante, 1 km į pietus nuo Nidos. Šiaurėje įlankos skiriamas nuo Nidos rago. Ilgis 340 m, plotis 810 m. Parnidžio ragas susidarė iš kopų smėlio, supustyto per Tylos klonio raguvą į marias. Rago palvė apaugusi kerpėmis ir žole, yra neaukštų smėlio kauburių, apaugusių karklais. Didžiąją rago dalį užima Parnidžio kopa. Per 1910–1985 m. ragas pailgėjo 180 m.